**D ô v o d o v á s p r á v a**

1. **Všeobecná časť**

Návrh zákona, ktorým sa mení a dopĺňa Zákonník práce č. 311/2001 Z. z. v znení neskorších predpisov predkladajú na rokovanie Národnej rady Slovenskej republiky poslanci Národnej rady Slovenskej republiky Martin ŠMILŇÁK, Jozef HAJKO, Andrea TURČANOVÁ a Ján HORECKÝ.

Cieľom návrhu zákona je umožniť školským, zdravotným a sociálnym zariadeniam zvýšiť svoju bezpečnosť zamestnaním koordinátorov bezpečnosti na základe dohôd o pracovnej činnosti s osobitným trvaním.

Vzhľadom na narastajúce bezpečnostné riziká v školských, zdravotných a sociálnych zariadeniach spočívajúce v hrozbách fyzického, sociálneho, psychického, digitálneho a zdravotného charakteru a zároveň berúc do úvahy rastúci počet príslušníkov Policajného zboru, hasičského zboru a ďalších bezpečnostných zložiek odchádzajúcich do výsluhového dôchodku, je vhodné využiť skúsenosti týchto prílsušníkov na posilnenie bezpečnostných opatrení v prostredí školských, zdravotných a sociálnych zariadení.

Cieľom návrhu zákona je zavedenie pracovnej pozície koordinátor bezpečnosti, ktorý bude mať kompetencie v oblastiach:

**Fyzická bezpečnosť** – ochrana vstupov, ochrana pred vandalizmom, prevencia násilia,

**Sociálna bezpečnosť** – prevencia šikany, podpora rešpektujúceho prostredia,

**Psychická bezpečnosť** – riešenie stresových situácií, podpora psychickej odolnosti,
**Digitálna bezpečnosť** – prevencia kyberšikany, ochrana osobných údajov,

**Zdravotná bezpečnosť** – prvá pomoc, riešenie zdravotných kríz.

Zdôrazňujeme, že koordinátor bezpečnosti **nenahrádza odbornú prácu** školského psychológa, informatika, sociálneho pedagóga ani iných odborníkov, ktorí sa špecializujú na jednotlivé aspekty bezpečnosti v školskom prostredí.

Jeho úloha spočíva v úzkej spolupráci s týmito odborníkmi, v monitorovaní situácie a včasnom zachytení rizikových javov. Koordinátor zabezpečuje systémový prístup k bezpečnosti školy a pomáha zabezpečiť, aby sa situácie riešili rýchlo, efektívne a koordinovane.

**Jeho hlavnou zodpovednosťou je spojiť odborníkov, školský personál a bezpečnostné zložky tak, aby sa predchádzalo krízovým situáciám a v prípade potreby sa riešili včas a profesionálne.**

Podobné opatrenia boli prijaté napr. v Chorvátsku, kde po tragických udalostiach na školách zaviedli systém zamestnávania odborníkov na bezpečnosť.

Návrh zákona predpokladá negatívny vplyv na rozpočet verejnej správy, Návrh zákona nepredpokladá žiaden vplyv na podnikateľské prostredie, životné prostredie, informatizáciu. Zákon predpokladá pozitívne sociálne vplyvy, vplyvy na manželstvo, rodičovstvo a rodinu ako aj pozitívny vplyv na služby verejnej správy pre občana.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie.

1. **Osobitná časť**

**K Čl. I**

Z hľadiska rozsahu hodín pracovnej činnosti sa zavádza nový podtyp dohody o pracovnej činnosti v trvaní maximálne 80 hodín mesačne, ak ide o výkon práce so zreteľom na bezpečnosť školských, zdravotníckych a sociálnych zariadení.

**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladatelia právneho predpisu:** Martin ŠMILŇÁK, Jozef HAJKO, Andrea TURČANOVÁ a Ján HORECKÝ.

**2. Názov návrhu právneho predpisu:** Návrh zákona, ktorým sa mení a dopĺňa Zákonník práce č. 311/2001 Z. z. v znení neskorších predpisov

**3. Problematika návrhu právneho predpisu:**

1. nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**Doložka vybraných vplyvov**

|  |
| --- |
| 1. **Základné údaje**
 |
| **Názov návrhu zákona** |
| Návrh zákona, ktorým sa mení a dopĺňa Zákonník práce č. 311/2001 Z. z. v znení neskorších predpisov |
| **Navrhovateľ** |
| poslanci Národnej rady Slovenskej republiky Martin ŠMILŇÁK, Jozef HAJKO, Andrea TURČANOVÁ a Ján HORECKÝ |
|  |
| 1. **Definovanie problému**
 |
| Aktuálne neexistujú v školských, zdravotných a sociálnych zariadeniach v SR žiadni koordinátori bezpečnosti ktorí by zabránili útokom, resp. riešili existujúce útoky, násilie či neprimerané správanie akéhokoľvek druhu v priestoroch týchto zariadení. Vzhľadom na nedávne udalosti, najmä fatálny útok na škole v Spišskej Starej Vsi je na zavedenie tejto pozície v rámci prevencie ďalších obetí najvyšší čas.  |
| 1. **Ciele a výsledný stav**
 |
| Cieľom navrhovanej právnej úpravy je zlepšiť bezpečnosť v školských, zdravotných a sociálnych zariadeniach v SR zavedením koordinátorov bezpečnosti v týchto zariadeniach s presne vymedzenými kompetenciami. Pozitívom navrhovanej úpravy bude výrazné zvýšenie pocitu bezpečnosti, učiteľov, žiakov, zdravotného a lekárskeho personálu ako aj sociálnych pracovníkov a zároveň využitie potenciálu bývalých príslušníkov Policajného zboru, hasičského zboru a pod. na trhu práce. |
| 1. **Dotknuté subjekty**
 |
| Návrh zákona sa týka všetkých školských, zdravotných a sociálnych zariadení v Slovenskej republike. |
| 1. **Alternatívne riešenia**
 |
| Alternatívne riešenie by mohlo byť zamestnanie koordinátorov bezpečnosti až na 25 hodín týždenne, teda na o 20% vyšší úväzok. Nulový variant by bolo spoľahnutie sa na pasívne nástroje bezpečnosti, teda zabezpečenie osadenia kamier a detektorov kovov pri vstupoch do školských, zdravotných a sociálnych zariadení.  |
| 1. **Vykonávacie predpisy**
 |
| Navrhovaná právna úprava predpokladá prijatie alebo zmenu už existujúcich vykonávacích predpisov. |
| 1. **Transpozícia práva EÚ**
 |
| Neaplikuje sa v tomto prípade. |
|  |
| 1. **Preskúmanie účelnosti**
 |
| Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po jednom roku od jej prijatia.Ako kritérium navrhujeme porovnanie štatistiky incidentov školských, zdravotných a sociálnych zariadeniach s rokom predchádzajúcim zamestnaniu koordinátorov bezpečnosti v týchto zariadeniach. |
| 1. **Vybrané vplyvy materiálu**
 |
| **Vplyvy na rozpočet verejnej správy** | **☐** | **Pozitívne** | **☐** | **Žiadne** | **☒** | **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu | ☐ | Áno | ☒ | Nie | ☐ | Čiastočne |
| **v tom vplyvy na rozpočty obcí a vyšších územných celkov** | **☐** | **Pozitívne** | **☐** | **Žiadne** | **☒** | **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu | ☐ | Áno | ☒ | Nie | ☐ | Čiastočne |
| **Vplyvy na podnikateľské prostredie** | **☐** | **Pozitívne** | **☒** | **Žiadne** | **☐** | **Negatívne** |
|  predpokladané vyčíslenie: |  |  |  |  |  |  |
| **Sociálne vplyvy** | **☒** | **Pozitívne** | **☐** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na informatizáciu spoločnosti** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  |  |  |  |
|  | **☒** | **Pozitívne** | **☐** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo, rodinu a deti** | **☒** | **Pozitívne** | **☐** | **Žiadne** | **☐** | **Negatívne** |

|  |
| --- |
| 1. **Poznámky**
 |
| Návrh zákona predpokladá negatívny vplyv na rozpočet verejnej správy. Návrh zákona nepredpokladá žiaden vplyv na podnikateľské prostredie, životné prostredie, informatizáciu. Návrh zákona predpokladá pozitívne sociálne vplyvy, vplyvy na manželstvo, rodičovstvo a rodinu ako aj pozitívny vplyv na služby verejnej správy pre občana.  |
| 1. **Kontakt na spracovateľa/súčinnosť**
 |
| Navrhovateľ spracoval návrh zákona v súčinnosti s odbornými tímami Kresťanskodemokratického hnutia. |
| 1. **Stanovisko gestorov**
 |
| *Stanovisko Ministerstva financií SR* **☒ vyžiadané ☐ priložené***Stanovisko Ministerstva hospodárstva SR*  **☒ vyžiadané ☐ priložené** |